CELEX: 22022D0292
Language: bg
Date: 2022-02-21 00:00:00
Title: Решение № 2/2022 на Съвместния комитет, създаден със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия от 21 февруари 2022 година за изменение на Решение № 7/2020 за съставяне на списък от 25 лица, които желаят и могат да изпълняват функциите на членове на арбитражен състав съгласно Споразумението [2022/292]

24.2.2022   
               
               
                  BG
               
               
                  Официален вестник на Европейския съюз
               
               
                  L 43/86
               
            
         РЕШЕНИЕ № 2/2022 НА СЪВМЕСТНИЯ КОМИТЕТ, СЪЗДАДЕН СЪС СПОРАЗУМЕНИЕТО ЗА ОТТЕГЛЯНЕТО НА ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ ОТ ЕВРОПЕЙСКИЯ СЪЮЗ И ЕВРОПЕЙСКАТА ОБЩНОСТ ЗА АТОМНА ЕНЕРГИЯ
         от 21 февруари 2022 година
         за изменение на Решение № 7/2020 за съставяне на списък от 25 лица, които желаят и могат да изпълняват функциите на членове на арбитражен състав съгласно Споразумението [2022/292]
         СЪВМЕСТНИЯТ КОМИТЕТ,
         като взе предвид Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (1), и по-специално член 171, параграфи 1 и 2 от него,
         като има предвид, че:
         
                     (1)
                  
                  
                     Съгласно член 171, параграф 1 от Споразумението за оттегляне на Обединеното кралство Великобритания и Северна Ирландия от Европейския съюз и Европейската общност за атомна енергия („Споразумението за оттегляне“), Съвместният комитет състави до края на преходния период, определен в това Споразумение, списък от 25 лица, които желаят и могат да изпълняват функциите на обикновени членове на арбитражен състав. Съвместният комитет следва да направи необходимото списъкът да съответства на изискванията във всеки един момент.
                  
               
                     (2)
                  
                  
                     Съгласно член 171, параграф 2 от Споразумението за оттегляне списъкът не може да включва лица, които са членове, длъжностни лица или други служители на институциите на Съюза, на правителството на държава членка или на правителството на Обединеното кралство.
                  
               
                     (3)
                  
                  
                     Едно от лицата в списъка, предложени от Съюза, беше назначено за член на институция на Съюза и поради това вече не отговаря на изискванията за арбитър съгласно Споразумението за оттегляне.
                  
               
                     (4)
                  
                  
                     Поради това е необходимо това лице да бъде заменено в списъка на лицата, посочен в приложение I към Решение № 7/2020 на Съвместният комитет (2),
                  
               ПРИЕ НАСТОЯЩОТО РЕШЕНИЕ:
         
            Член 1
            Списъкът от 25 лица, които желаят и могат да изпълняват функцията на арбитри съгласно Споразумението за оттегляне, съдържащ се в приложение I към Решение № 7/2020 на Съвместният комитет, се изменя, както следва:
            Г-жа Tamara ĆAPETA се заменя с г-н Ezio PERILLO.
         
         
            Член 2
            Настоящото решение влиза в сила в деня след приемането му.
         
         
            Съставено в Брюксел на 21 февруари 2022 година.
            
               
                  За Съвместния комитет
               
               
                  Съпредседатели
               
               Maroš ŠEFČOVIČ
               Elizabeth TRUSS
            
         
         
            (1)  ОВ L 29, 31.1.2020 г., стр. 7.
         
            (2)  OВ L 443, 30.12.2020 г., стр. 22.